مجلة تدوينة|| نقدم اليوم لكم مجموعة جديدة في قسم المنوعات الخاص بمجلة تدوينة, وسنقدم لكم شعر حزين عن الحب يجعلك تبكي وشعر حب حزين.
| –==– | –==– | –==– | –==– | –==– |
شعر حب حزين عراقي – شعر شعبي عراقي حزين عن الخيانه
مشتهيك وعندي واهس شاب
خلص عمره محافظ ودربه عفيف
كلشي ما شايف وشاف
اليوم اخلي البيه يشـبع
وانت عود اشبع رجيف
اليوم اشمك" اليوم احضنك"
اليوم اليوم" بعد ماترهم اكمل
يله خلي نتسودن غرام وابد لتكلي حرام
انت بس كلي تعال هدومي اذبنهن واجيك
| –==– | –==– | –==– | –==– | –==– |
انصحك من تحب لاتحب ياهوا الجان
لان ماريد بعدي تعشك بساع
ولاتشري التبيعه الناس بالسوك
ترى السعره رخيص بساع ينباع
ولتغرك مظاهر بس بالوجوه
اكوا بين البشر مختلفه الاطباع
والتأمن بشر شايل طبع ذيب
طبع الذيب ياكل كلشي لو جاع
نصيحه من شخص رجعته مجروح
وعرف طعم الجروح وطعم الاوجاع
مو ذنب اليحب لو رجع ندمان
ترى الحب الحقيقي بهل زمن ضاع.
| –==– | –==– | –==– | –==– | –==– |
ثوب ألمآسي يخي أصبح علي لايجي
والـفـرح ثـوبـو گـصـر لايـرهـم ولايـجـي
مفارگ غوالي وصفى بعيني الدمع لايجي
ومايوم شفت الوكت أسعد دليلي وراح
خلاني عگب الولف أصفگ الراح بالراح
مـادام ولـف الـجهـل بـاگـو الزمان وراح
گولوا للعيد السنه بيّا زعل لايجي
| –==– | –==– | –==– | –==– | –==– |
انه اكتب شعر شاعر خلقني الله
والـماعنده ذوق يـروح مـن يـمي
اترجم ما اشاهد واحجي واقع حال
اعله هم ناس نوبه ومره عن همي
انـت شـبيك تـاخذهـن عليك ثـكـال
مـو يمـك تـرانـه شبيـك متـحـمـي
يـمـعـود دبـطـل كافي مـا مـليـت
اقرأ ايضا: شعر حزين عن الحب يجعلك تبكي – شعر حب حزين
تعبت سنين لجلك وانته ما حسيت
وكبرتك ولك بثنين اديه
حتئ الناس صاحت هذا جابه منين
كتلهم اخوي من الهويه
يا وســفه ندمت بيوم شفتك بــي
ماشوفك بعد حد المنيه
تعرف لــيش حالف قررت انــــساك
جي بعت الصداقه لخاطر بنيه
جنت ليّه الاهل انت وجنتلي البيت
وبس انت الجنت بالدنيا عاجبني
وجنت انت التذوّب قلبي لو عدّيت
وأطيحن لو عيونك مرّه تنظرني
جم مرّه الوكت يجرحني متأذيت
بس زعلك عليه الجان يألمني
بشر غيرك أبد بكليبي ما حطيّت
وكل واحد بعد بالدنيا ما همني
جنت بعيني ليلى وجنت جوليت
وجنت آنه قيس وروميو بذنّي
وصرت كبالي عبله ووالله لو مرّيت
اصيرن عنتره وابن امه اليكظني
شجاك تغيرت وبروحي ما خليت
بس حسره ودمع وجروح أذتني
وشجاك تغيّرت صدكني ما ظنيت
تنساني بسهوله وتبتعد عني
أشتريت محبّتك بالغالي كلّي شلون
فلس ونص محبتك هسه باعتني
يا ذنب الجنيته وكلي انه شسويت
حتى انت بعذابي لوحدي تتركني
جنت آنه الحبيب الما يزيحه الكون
واحد هسّه زاحه شلون فهمني
تمشي كبالي تضحك منشرح وياه
ما عندك قصد كل قصدك تغثني
مو صوجك ابد لا بيه كل الصوج
قلبي بهل المواقف هوّه اليحطني
صح آنه انجرح بس الجرح استاذ
قاسي بشرحه لكن درسه علمني
تعلمت ابقى صادق بالعشك للدوم
ومنه اصنع تجارب خبره تكسبني
روح خطيه انت ولا تظن بيوم
تعرف شنهو حُب وتمسي متهنّي
ما تكدر تحب تايه تظل حيران
وقلبك ما يدك فد يوم صدكنّي
وما تعرف بعد محبوب مثلي يصير
واذا واحد يصح لك مثلي عاتبني
تلث سنين احبك تالي هذا الصار
طول المده وانت بحبي خادعني
آنه اتكنّسلت هذا الغشيم شلون
اذا ما عفته بعد اسبوع خابرني